ai4bharat/Pralekha huggingface dataset:
جل شکتی وزارت
اقتصادی ترقی کے لیے پانی کا انتظام
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں یہ اطلاع دی ہے کہ ملک کی اقتصادی ترقی میں پانی کی ترقی اور انتظام ایک خاص کردار ادا کرتا ہے۔ پانی زندگی، ذریعہ معاش اور اہم ماحولیاتی نظام کی دیکھ بھال کے لیے بے حد اہمیت رکھتا ہے۔ زراعت ہندوستانی معیشت میں ریڑھ کی ہڈی کی حیثیت رکھتی ہے اور ملک کی غذائی تحفظ کو یقینی بنانے میں آبپاشی سب سے اہم کردار ادا کرتی ہے۔ قومی آبی پالیسی  اس بات پر بھی زور دیتی ہے کہ عوامی اعتماد کے نظریے کے تحت خوراک کی حفاظت حاصل کرنے، معاش کی حمایت کرنے اور سب کے لیے مساوی اور پائیدار ترقی کو یقینی بنانے کے لیے پانی کو ریاست کے زیر انتظام ایک مشترکہ پول کمیونٹی ریسورس کے طور پر منظم کرنے کی ضرورت ہے ۔
پانی کی ری سائیکلنگ تازہ پانی کی دستیابی پر دباؤ کو کم کرتی ہے اور جہاں بھی ممکن ہو، اس عمل کے ذریعے پانی کی طلب کو پورا کرنا ضروری ہے۔
پانی ایک ریاستی موضوع ہے، لہذا پانی کا انتظام بشمول گندے پانی کی صفائی اور ری سائیکلنگ ریاست کے دائرہ کار میں آتےہے۔ مرکزی حکومت اصول طے کرتی ہے اور مخصوص پروگراموں کے تحت تکنیکی اور مالی مدد فراہم کرتی ہے۔ سنٹرل پولوشن کنٹرول بورڈ کے ذریعہ سال 2020 کے لئے سیوریج ٹریٹمنٹ پلانٹ کی ایجاد کے مطابق شہری مراکز کے لئے سیوریج کی پیداوار کا تخمینہ 72,368 ایم ایل ڈی ہے اور کل نصب شدہ ٹریٹمنٹ کی صلاحیت 31,841 ایم ایل ڈی ہے۔
کامن ایفلوئنٹ ٹریٹمنٹ پلانٹ  گندے پانی کی صفائی کی سہولت ہے، جس میں، درمیانے/چھوٹے درجے کی صنعتوں سے، ایک صنعتی کلسٹر/ اسٹیٹ میں، ٹریٹمنٹ کے لیے ایک مرکزی جگہ پر لایا جاتا ہے۔ اس وقت ملک بھر میں 20 ریاستوں/ مرکز کے زیر انتظام علاقوں میں کل 197 سی ای ٹی پی کام کر رہے ہیں، جن کی ڈیزائن کی گنجائش 1810 ایم ایل ڈی اور آپریشنل صلاحیت 1070 ایم ایل ڈی ہے۔
صنعتوں سے پیدا ہونے والے صاف کئے گئے گندے پانی کو پانی کی باز یابی کے نظام  کو شروع کر کے ری سائیکل/دوبارہ استعمال کیا جا سکتا ہے۔ اس وقت7 ریاستوں میں 45 سی ای ٹی پیز قائم ہیں ، جن کی آپریشنل صلاحیت 114.13 ایم ایل ڈی ہے، جنہوں نے پانی کی بحالی کے نظام کو نصب کیا ہے۔
وزارت دفاع
بھارت اور تھائی لینڈ نے بینکاک میں 8ویں دفاعی مکالمے کے دوران دفاعی تعلقات کا جائزہ لیا
دفاعی صنعت، بحری سلامتی اور کثیر ملکی تعاون میں اضافے سے متعلق ذرائع کی شناخت کی گئی
8ویں بھارت – تھائی لینڈ دفاعی مکالمے کا اہتمام 20 اپریل 2023 کو بینکاک میں کیا گیا۔ اس میٹنگ کی مشترکہ صدارت وزارت دفاع، بھارت کی خصوصی سکریٹری محترمہ نویدیتا شکلا ورما اور تھائی لینڈ کے وزارت دفاع میں دفاع کے نائب مستقل سکریٹری جنرل نوچت سری بنسنگ نے کی۔ گفت و شنید کے دوران فریقین نے دونوں ممالک کے درمیان جاری دفاعی تعاون پر اطمینان کا اظہار کیا۔
اس دوران دونوں ممالک کے درمیان جاری باہمی دفاعی تعاون میں ہوئی پیش رفت کا جائزہ بھی لیا گیا۔ مشترکہ چیئرمینوں نے تعاون کے موجودہ شعبوں خصوصاً دفاعی صنعت، بحری سلامتی اور کثیر ملکی تعاون کے شعبوں میں تعاون کو بڑھانے کے ذرائع کی نشاندہی کی۔ تھائی لینڈ نے بھارتی دفاعی صنعت کی اہلیت پر اعتماد کا اظہار کیا۔ چیئرمین حضرات نے عالمی منظرنامے میں ابھرتے ہوئے مشترکہ مسائل اور تعاون کے شعبوں کی سمت میں کیے جا رہے اقدامات پر بھی غور کیا۔
دورے کے دوران، خصوصی سکریٹری نے تھائی لینڈ کی وزارت دفاع میں مستقل سکریٹری جنرل سانت چانگ سنگکا چانترا سے بھی ملاقات کی۔
امور داخلہ کی وزارت
وزیرداخلہ جناب امت شاہ نے کابینہ کے ذریعے لیے گئے فیصلوں کا خیرمقدم کیا، وزیراعظم جناب نریندر مودی کے تئیں اظہار تشکر
جناب امت شاہ نے پردھان منتری غریب کلیان ان یوجنا کی ماہ نومبر تک کی توسیع عمل میں لانے کے لیے وزیراعظم جناب نریندرمودی کا شکریہ ادا کیا۔ یہ اسکیم کروڑو ں نادار افراد کو راشن فراہم کرے گی۔
جناب امت شاہ نے کہا کہ وزیراعظم کا یہ عزم کہ کورونا وبائی مرض کے دوران کوئی بھی بھوکا نہ رہے، لائق ستائش ہے۔
اجولا یوجنا کی بھی ماہ ستمبر تک کے لیے توسیع، اس یوجنا سے 7.4 کروڑ خواتین مستفید ہوں گی: جناب امت شاہ
وزیرداخلہ نے کہا ہے کہ پردھان منتری آواس یوجنا کے تحت نقل مکانی کرکے آنے والے افراد کے لیے قابل استطاعت کرایے کی رہائش گاہوں کے کمپلیکس کی فراہمی کا تاریخی فیصلہ ، نقل مکانی کرکے آنے والے مزدوروں کو نسبتا سستی شرحوں پر کرایے کی رہائش گاہیں حاصل کرنے میں معاون ہوگا
‘سب کا ساتھ- سب کا وشواس’ کے جذبے کے تحت جناب نریندر مودی نے ماہ اگست تک ای پی ایف میں زرتعاون کی توسیع کردی ہے، اس سے چھوٹے کاروبار کرنے والے تقریبا72ً لاکھ افراد استفادہ کریں گے: جناب امت شاہ
نئی دہلی، 8جولائی 2020، وزیرداخلہ جناب امت شاہ نے کہا ہے کہ وزیراعظم جناب نریندرمودی کا یہ عزم کہ کورونا وبائی مرض کے دوران کوئی بھی فرد بھوکا نہ رہے، قابل ستائش ہے۔ اپنے ایک ٹوئٹ میں جناب امت شاہ نے وزیراعظم کے تئیں اظہار تشکر کرتے ہوئے کابینہ میٹنگ میں لیے گئے اس فیصلے کے لیے وزیراعظم کا شکریہ ادا کیا ہے، جس کے تحت پردھان منتری غریب کلیان ان یوجنا  کی توسیع ماہ نومبر تک کے لیے کردی گئی ہے، اس سے کروڑوں نادار افراد کو راشن فراہم ہوگا۔
جناب امت شاہ نے کہا کہ کورونا بحران کے دوران وزیراعظم نے فیصلہ لیا تھا کہ اجولا یوجنا کے تحت 3 مہینوں کے لیے نادار خواتین کو 3 مفت سلنڈر فراہم کرائے جائیں۔ متعدد کنبے ان تین سلنڈروں کی سہولت سے استفادہ نہیں کرسکے اور اس کے پیش نظر اسکیم کی توسیع ماہ ستمبر تک کے لیے کردی گئی ہے۔ جناب امت شاہ نے کہا کہ اس سے 7 کروڑ اور 40 لاکھ خواتین مستفید ہوں گی۔
جناب امت شاہ نے کہا ہے کہ آج کابینہ نے پردھان منتری آواس یوجنا کے تحت شہری نقل مکانی کرنے والے افراد کے لیے قابل استطاعت کرایے کی رہائش گاہوں کی کمپلیکس کو بھی اپنی منظوری دے دی ہے۔ مودی حکومت کے اس تاریخی فیصلے کے ساتھ شہروں میں تعمیر کردہ پی ایم اے وائی فلیٹ نسبتا سستی کرایہ شرحوں پر نقل مکانی کرکے آنے والے مزدوروں کو دستیاب ہوں گے۔ وزیرداخلہ جناب امت شاہ نے اس فیصلے کے لیے وزیراعظم کا خیرمقدم کیا اور ان کا شکریہ بھی ادا کیا، جس سے سب کے لیے رہائش گاہوں کی فراہمی کے نصب العین کو مزید استحکام حاصل ہوگا۔
وزیرداخلہ نے کہا کہ ‘سب کا ساتھ- سب کا وشواس’ کے اپنے اصول اور عہد بندگی پر ازسر نو زور دیتے ہوئے وزیراعظم نے ایک ازحد اہم اسکیم کی توسیع کی ہے، جو چھوٹے کاروباریوں کے کاز کو حمایت فراہم کرے گی۔ ای پی ایف کھاتوں میں دیا جانے والا زرتعاون ماہ اگست تک بڑھا دیا گیا ہے۔ یہ فیصلہ آج کی کابینہ میٹنگ میں لیا گیا ہے۔مودی حکومت کا فیصلہ چھوٹے کاروبار کرنےو الے تقریبا 72 لاکھ افراد کو فائدہ پہنچائے گا۔
جناب امت شاہ نے کہا کہ کابینہ نے 100 ہزار کروڑ روپے کے بقدر کے زرعی بنیادی ڈھانچہ فنڈ کو منظوری دی ہے، جو زرعی شعبے کو مستحکم بنائے گا اور اس سے دیہی بھارت کی ہمہ گیر ترقی کے تئیں مودی جی کی عہد بندگی کا اظہار ہوتاہے۔ اس سے دیہی بنیادی ڈھانچے کی ترقی کو زبردست تقویت حاصل ہوگی۔
۔۔۔۔۔۔۔۔۔۔۔
U-3793
م ن۔ ت ع۔

(Visitor Counter : 127
وزارت خزانہ
پریس اعلامیہ
چھ اعشاریہ چھ پانچ فیصدکے بقدر ایف ای آر ٹی سی او جی او آئی ایس پی ایل بانڈ 2023کے غیرمعمولی بقایا جات کی ادائیگی
چھ اعشاریہ چھ پانچ فیصدکے بقدر ایف ای آر ٹی سی او جی او آئی ایس پی ایل بانڈ 2023کے غیرمعمولی بقایا جات  27 جنوری 2023 کو واجب الادا ہوجائیں گے۔ مذکورہ تاریخ سے کوئی سودنہیں دیا جائے گا ۔ نیگوشئبل انسٹرومنٹ ایکٹ 1881 کے تحت کسی ریاستی سرکار کی طرف سے واجب الادائیگی کے دن اس ریاست میں چھٹی کا اعلان کئے جانے کی صورت میں ادائیگی کرنے والے دفتر کی طرف سے قرضوں کی ادائیگی اس سے پچھلے ، کام کاج کے دن کی جائے گی
سرکاری تمسکات کے ضابطوں 2007 کے ذیلی ضابطوں 24  اور 24  کے مطابق مدت پوری ہوجانے پر کی جانے والی ادائیگی سرکاری تمسکات کے رجسٹرڈ حامل کو کی جائے گی۔ یہ سرکاری تمسکات سبسڈری جنرل لیجر یا آئینی سبسڈری جنرل لیجر اکاؤنٹ یا اسٹاک سرٹیفکیٹ کی شکل میں ہیں ۔ یہ ادائیگی ایک پے آرڈر کے ذریعہ کی جائے گی جس میں اس کے بینک کھاتے کی متعلقہ تفصیلات شامل ہوں یا کسی ایسے بینک میں کھاتے دار کے قرض کے ذریعہ ، جس میں الیکٹرانک ذرائع سے فنڈز کی رسید کی سہولت موجود ہو۔ تمسکات کے سلسلے میں ادائیگی کرنے کے مقصدسے اصل سبسکرائبر یا اس طرح کے سرکاری تمسکات کے حامل افراد اپنے بینک کھاتے کی متعلقہ تفصیلات داخل کریں۔
ڈسچارج ویلیو حاصل کرنے کے لئے طریق کار کی پوری تفصیلات کسی بھی مذکورہ ، ادائیگی دفتر سے حاصل کی جاسکتی ہیں۔
وزیراعظم کا دفتر
گلاسگو میں سی او پی-26 چوٹی اجلاس کے موقع پر وزیر اعظم مودی اور برطانیہ کے وزیر اعظم کے درمیان دو طرفہ ملاقات
.1وزیر اعظم نریندر مودی نے یکم نومبر 2021 کو گلاسگو میں منعقد سی او پی-26 عالمی رہنماؤں کے سربراہ اجلاس کے موقع پر برطانیہ کے وزیر اعظم جناب بورس جانسن سے ملاقات کی۔
.2 وزیر اعظم نے پی ایم جانسن کو سی او پی-26 کے کامیاب انعقاد اور ماحولیاتی تبدیلی میں تخفیف اور موافقت کیلئے عالمی اقدامات میں چیمپئن بننے میں ان کی ذاتی قیادت کیلئے مبارکباد دی۔انہوں نے آئی ایس اے اور سی ڈی آر آئی کے تحت مشترکہ اقدامات سمیت ماحولیاتی فائننس ،ٹیکنالوجی اختراع اور موافق گرین ہائیڈروجن ،قابل تجدید ذرائع اور صاف ٹیکنالوجی پر برطانیہ کے ساتھ مل کر کام کرنے کےعزم کا اعادہ کیا ۔
.3 دونوں وزرائے اعظم نے روڈ میپ 2030 کی ترجیحات خاص طور پر تجارت اور معیشت ،تعلقات عامہ ،صحت ،دفاع اور سلامتی کے شعبوں کے نفاذ کا جائزہ لیا ۔انہوں نے آزاد تجارتی معاہدہ کے مذاکرات کی شروعات کیلئے کئے گئے اقدامات سمیت تجارتی شراکت داری میں اضافے کی پیش رفت پر اطمینان کا اظہار کیا۔
.4 دونوں لیڈروں نے افغانستان ،انسداد ہشت گردی ،ہند بحر الکاہل خطہ ،سپلائی چین میں لچیلا پن اور کووڈ کے بعد عالمی معیشت کے ابھرنے سمیت علاقائی اور عالمی چیلنجوں پر بھی تبادلہ خیال کیا۔
.5 وزیر اعظم نے بھارت میں جلد وزیر اعظم جانسن کے خیر مقد م کیلئے اپنی خواہش کا اعادہ کیا۔
صدر جمہوریہ کا سکریٹریٹ
صدر جمہوریہ ہند نے بھوپال میں ’انمیشا‘ اور ’اتکرش‘ تہواروں کا افتتاح کیا
صدر جمہوریہ ہند محترمہ دروپدی مرمو نے آج  مدھیہ پردیش کے بھوپال میں بین الاقوامی ادبی تہوار ’انمیشا‘ اورلوک اور قبائلی پرفارمنگ آرٹس کے تہوار ’اتکرش‘ کا افتتا ح کیا۔
اِس موقع پر بولتے ہوئے صدر جمہوریہ نے کہا کہ ادب لوگوں کو جوڑتا ہے اور لوگوں کو بھی ایک دوسرے سے جوڑنے کا کام کرتا ہے۔ انہوں نے کہا کہ صرف وہی ادب اور آرٹ بامعنی ہوتے ہیں، جن کی تخلیق اور پیشکش ’ میں‘ اور ’ میرا‘ سے اوپر اٹھ کر کی جاتی ہے۔ انہوں نے مزید کہا کہ تمام ہندوستانی زبانوں کی بڑی تخلیقات کا ترجمہ دوسری زبانوں میں کرنے سے ہندوستانی ادب مضبوط ہوگا۔
صدر جمہوریہ نے کہا کہ ادب نے انسانیت کو آئینہ دکھایا ہے، اُسے بچایا ہے اور اُسے آگے بھی بڑھایا ہے۔ ادب اور آرٹ نے حساسیت اور تحمل کو بچایا ہے اور اِس طرح انسانوں کی انسانیت کی حفاظت کرنے کا کام کیا ہے۔ انسانیت کو بچانے کی اِس مقدس مہم میں شریک ہونے کے لیے مصنفین اور فنکار عزت واحترام کے حقدار ہیں۔
صدر جمہوریہ نے کہا کہ ادب نے ہماری جدوجہد آزادی کے اصولوں کو تقویت بخشی ہے۔ ملک کے ہر کونے میں بہت سے مصنفین نے آزاد اور نشاۃ ثانیہ کے خیالات کو اجاگر کیا۔ ہندوستانی نشاہ ثانیہ اور جدوجہد آزادی کے دوران لکھے گئے ناول، افسانے، شاعری اور ڈرامے آج بھی مشہور ہیں اور ہمارے ذہنوں پر کافی اثر ڈالتے ہیں۔
صدر جمہوریہ نے کہا کہ آج کے دور میں جبکہ ہم کئی قسم کے چیلنجوں کا سامنا کررہے ہیں، ہمیں مختلف ثقافتوں اور عقائد کے لوگوں کے درمیان افہام وتفہیم پیدا کرنے کے لیے مؤثر طریقے تلاش کرنے چاہئے۔ اِس میں کہانی بیان کرنے والوں اور شعرا کا مرکزی رول ہے، کیونکہ ادب کے اندر ہمارے تجربات کو آپس میں جوڑنے اور اختلافات کو مٹانے کی انوکھی صلاحیت ہے۔ انہوں نے کہا کہ ہمیں اپنا مشترکہ مستقبل تلاش کرنے اور اپنی عالمی برادری کو مضبوط کرنے کے لیے ادب کی اِس صلاحیت کا استعمال کرنا چاہئے۔
صدر جمہوریہ نے کہا کہ ہندوستان کو ترقی یافتہ ملک بنانے کے لیے ہمارے قبائلی بھائیوں اور بہنوں کی ترقی ضروری ہے۔ آدیواسی نوجوان بھی اپنی امیدوں اور آرزوؤں کو پورا کرنا چاہتے ہیں۔ ان کی ثقافت، اخلاقیات، رسم ورواج اور قدرتی ماحول کی حفاظت کرتے ہوئے ترقی کے سفر میں انہیں شامل کرنے کے لیے ہمیں مجموعی طور پر کوشش کرنا چاہئے۔
صدر جمہوریہ کی تقریر دیکھنے کے لیے براہ کرم یہاں کلک کریں
کامرس اور صنعت کی وزارتہ
باہمی تجارت اور اقتصادی شراکت داری کو بڑھاوا دینے کے لئے ہندوستان اور یورپی آزاد تجارتی تنظیم  کے اعلیٰ سطحی وفد کی ملاقات
ہندوستان اور یورپی آزاد تجارتی تنظیم  مملکتوں  کے وزراء پر مشتمل اعلیٰ سطحی وفد باہمی تجارت اور اقتصادی شراکت داری کے معاہدے  پر بات چیت کو دوبارہ شروع کرنے کے امکانات پر غور وخوض کے لئے آج نئی دہلی میں جمع ہوئے۔
اس اعلیٰ سطحی وفد میں کامرس و صنعت ، صارفین امور و غذا و عوامی تقسیم نظام اور ٹیکسٹائل کے مرکزی وزیر جناب پیوش گوئل ، ناروے کے تجارت وصنعت کے وزیر ہیلن بڈلیگر آرتیدا، اسٹیٹ سکریٹریٹ فار اکنامکس افیئرس ایس ای سی او میں سوئس اسٹیٹ سکریٹری مارٹن ای جولفسن، آئس لینڈ کی خارجہ امور کی وزارت میں پرماننٹ سکریٹری آف اسٹیٹ کرٹ جیگر، جینوا میں اقوام متحدہ اور ڈبلیو ٹی او میں سفیر اور ایف ای ٹی اے میں لکٹین ٹین کے مستقل نمائندے اور یورپی آزاد تجارتی تنظیم کے سکریٹری جنرل ہینری گیٹاز شامل ہیں۔
یہ میٹنگ دونوں فریق کو ان کی بات چیت کی صورت حال پر خیالات کے تبادلے اور بات چیت کو آگے بڑھانے کے طریقوں کا پتہ لگانے کا موقع فراہم کیا۔ شرکاء نے موجودہ عالمی اقتصادیات اور تجارتی ماحول سے پیدا شدہ چیلنجوں کو قبول کیا، ساتھ ہی تعمیری اور قابل عمل طریقے سے باہمی تجارت اور اقتصادی شراکت داری کے ایشوز کو خطاب کرنے کی ضرورت کو تسلیم کیا۔ دونوں فریقین نے اقتصادی شمولیت ، عالمی تجارتی نظام میں تعاون کرتے ہوئے تمام باقی ماندہ ایشوز کو حل کرنے اور اقتصادی شراکت داری کو مزید آگے تک لے جانے اور مضبوط کرنے کی سمت میں کام کرنے کے لئے اپنی کوششوں کو جاری رکھنے پر اتفاق کیا۔
۔۔۔۔۔۔۔۔۔۔۔۔۔۔۔۔۔۔۔۔۔

U-4563
(Visitor Counter : 55
وزارت اطلاعات ونشریات
میں کہانیاں لکھتا نہیں، چوری کرتا ہوں: افی-53 ماسٹر کلاس میں وی وجیندر پرساد
جو شخص اچھا جھوٹ بول سکتا ہے وہ ایک اچھا کہانی کا تخلیق کار ہوسکتا ہے
کہانی کے لیے سامعین کے اندر 'بھوک' پیدا کرنے کی جستجو آپ کی تخلیقی صلاحیتوں مہمیز کرتی ہے
میں کہانیاں لکھتا نہیں ہوں، چوری کرتا ہوں۔ آپ کے ارد گرد کہانیاں موجود ہیں، چاہے وہ مہابھارت، رامائن جیسے رزمیے ہوں یا حقیقی زندگی کے واقعات، کہانیاں ہر جگہ موجود ہیں۔ باہوبلی، آر آر آر، بجرنگی بھائی جان اور مگدھیرا جیسی بلاک بسٹر فلموں کے مشہور اسکرین رائٹر وی وجیندر پرساد نے کہا کہ آپ کو اپنے منفرد انداز میں ان کو پیش کرنے کی ضرورت ہے۔
"آپ کی کہانی کے لیے سامعین کے درمیان بھوک پیدا کرنے کی جستجو آپ کے اندر تخلیقی صلاحیتوں کو مہمیز کرتی ہے. میں ہمیشہ اپنی کہانی اور کرداروں کے لیے سامعین کے اندر بھوک پیدا کرنے کی کوشش کرتا ہوں اور یہ مجھے کچھ انوکھا اور دلکش تخلیق کرنے پر مجبور کرتا ہے۔ ان خیالات کا اظہار انھوں نے 'ماسٹرز رائٹنگ پروسیس' کے موضوع پر گوا میں آج بین الاقوامی فلم فیسٹیول آف انڈیا میں ماسٹر کلاس میں فلم کے شائقین سے خطاب کرتے ہوئے کیا۔
اسکرین رائٹنگ کے اپنے اسلوب کے بارے میں بات کرتے ہوئے جناب پرساد نے کہا کہ وہ ہمیشہ وقفے میں موڑ کے بارے میں سوچتے ہیں اور اس کے مطابق کہانی کو منظم کرتے ہیں۔ "آپ کو 'کچھ بھی نہیں' سے 'کچھ' پیدا کرنے کی ضرورت ہوتی ہے۔ آپ کو ایک جھوٹ پیش کرنا ہوتا ہے، جو سچ کی طرح لگتا ہو، جو شخص اچھا جھوٹ بول سکتا ہے وہ ایک اچھی کہانی کا تخلیق کار بن سکتا ہے۔
ایک ابھرتے ہوئے کہانی نگار کے سوال کا جواب دیتے ہوئے، معروف کہانی کار نے کہا، لھنے والے کو اپنا ذہن کھولنا پڑتا ہے اور ہر چیز کو جذب کرنا پڑتا ہے۔ انھوں نے زور دے کر کہا کہ "آپ کو اپنا سخت ترین نقاد بننے کی ضرورت ہے، تب ہی آپ کی بہترین کارکردگی سامنے آئے گی اور اسی سے آپ اپنے کام کو ناقابل یقین بلندیوں پر لے جا سکتے ہیں۔"
باہوبلی اور آر آر آر جیسی بلاک بسٹر فلموں کے لیے لکھنے کے اپنے تجربے کو شیئر کرتے ہوئے جناب پرساد نے کہا، "میں لکھتا نہیں ہوں، میں کہانیوں کو ڈکٹیٹ کرتا ہوں۔ میرے ذہن میں سب کچھ ہے۔ کہانی کا بہاؤ، کردار، موڑ"۔ انھوں نے کہا کہ ایک اچھے مصنف کو ہدایت کار، پروڈیوسر، بنیادی کردار اور سامعین کی ضروریات کو پورا کرنا چاہیے۔
اس سیشن کی نظامت فلم نقاد اور صحافی مینک شیکھر نے کی۔
پیٹرولیم اور قدرتی گیس کی وزارت
پٹرولیم اور قدرتی گیس اور اسٹیل کے وزیر جناب دھرمیندر پردھان روس اور جاپان کا دورہ کریں گے
نئی دہلی،22؍اکتوبر، پٹرولیم اور قدرتی گیس اور اسٹیل کے وزیر جناب دھرمیندر پردھان ایک سرکاری اور تجارتی وفد کے ہمراہ 22سے 26اکتوبر 2019 کے بیچ روس اور جاپان کا دورہ کریں گے۔ ستمبر 2019 میں مشرقی اقتصادی فورم کے لئے عزت مآب وزیراعظم کے ولادی ووستوک کے دورے کے بعد پٹرولیم و قدرتی گیس اور اسٹیل کے وزیر 22 سے 26اکتوبر2019 کے درمیان ولادی ووستوک کا دورہ کریں گے۔ اپنے دورے میں وزیر موصوف روسی مشرق بعید اور قطب شمالی کی ترقی کے پہلے نائب وزیر جناب سرگئی ترتسیو اور روسنیفٹ کے سی ای او جناب ایگورسیچن سے ملاقات کریں گے۔ وہ روس کے مشرق بعید میں بحری جہاز کی تعمیر کے کمپلیکس زویزدا اور سخلین-1 تیل و گیس پروجیکٹ کا بھی دورہ کریں گے۔ کھانا پکانے میں کام آنے والے کوئلے اور جہاز رانی کے راستے جیسے دیگر شعبوں میں شراکت داری کے امکانی شعبوں پر بھی بات چیت کی جائے گی۔
پٹرولیم و قدرتی گیس کی وزارت کے تحت ایک پی ایس یو او این جی سی وِدیش لمیٹیڈ نے جولائی 2001 میں 20فیصد حصہ دارانہ سود حاصل کر کے سخلین ایک کنزورشیئم میں شمولیت اختیار کی تھی۔ یہ پروجیکٹ روس میں غیر ملکی واحد سب سے بڑی راست سرمایہ کاری میں سے ایک ہے۔
اس کے علاوہ پٹرولیم و قدرتی گیس کی وزارت کے تحت ایک اور پی ایس یو انجینئرز انڈیا لمیٹیڈ بھی انجینئروں کے روسی قومی ایوان کے ساتھ ایک مفاہمت نامے پر دستخط کرے گی۔ اس مفاہمت نامے سے علامتی دو طرفہ توانائی تعاون کو استحکام حاصل ہوگا، جیسا کہ دونوں تنظیموں کی تکنیکی مہارت سے ای آئی ایل کو روس میں کوئلے کی ویلیو چین میں آئندہ پروجیکٹوں کے لئے اس کی خدمات میں ای آئی ایل سے مدد ملے گی۔
معیشت ، تجارت اور صنعت کے جاپان کے وزیر کی دعوت پر جناب پردھان جاپان کے شہر ٹوکیو کا 25 اور 26اکتوبر کو دورہ کریں گے اوروہاں اسٹیل ایکسیس کیپسٹی پر عالمی فورم  وزارتی میٹنگ میں شرکت کریں گے۔ فی الحال عالمی فورم کی صدارت جاپان کے پاس ہے۔ مجوزہ جی ایف ایس ای سی کی میٹنگ میں پالیسی سے متعلق مذاکرات کئے جائیں گے۔ مزید یہ کہ وزیر موصوف جاپان کے اپنے ہم منصب جناب ایشوسوگاوارا کے ساتھ میٹنگ کریں گے اور توانائی اور اسٹیل کے شعبوں میں دو طرفہ شراکت داری کے معاملات پر بات چیت کریں گے۔ جناب پردھان بھارت میں شراکت دارانہ سرمایہ کاری کو مستحکم بنانے پر بات چیت کے لئے جاپان کی اسٹیل صنعتوں کے ساتھ بھی میٹنگ کریں گے۔ اس کے علاوہ دیگر ملکوں کے اپنے ہم منصب وزیروں کے ساتھ بھی وزیر موصوف کی ملاقاتیں رہیں گی۔ یہ ملاقاتیں وزارتی میٹنگ سے الگ رہیں گی۔
بھارت اور جاپان کے درمیان توانائی کے شعبے میں کافی زیادہ مماثلت ہے۔ بھارت میں توانائی لائے جانے کے سلسلے میں بھارت ایل این جی کے شعبے میں جاپان کے ساتھ بڑے پیمانے پر شراکت کر رہا ہے۔
۰۰۰۰۰۰۰۰

U-4692
(Visitor Counter : 46
وزیراعظم کا دفتر
وزیر اعظم جناب نریندر مودی نے بھارت رتن ڈاکٹر بھیم راؤ میمورئیل اور ثقافتی مرکز کے لئے اترپردیش کی ستائش کی
یہ مرکز ڈاکٹر بابا صاحب امبیڈکر کے نظریات کو مقبول بنائے گا: وزیر اعظم
وزیر اعظم جناب نریندر مودی نے محترم ڈاکٹر بابا صاحب امبیڈکر کے نظریات کو نوجوانوں کے درمیان مقبول عام بنانے میں قائدانہ کردار ادا کرنے کے لئے اترپردیش حکومت کی ستائش کی ہے۔
ایک ٹوئیٹ میں، وزیر اعظم نے کہا، ’’’بھارت رتن ڈاکٹر بھیم راؤ میمورئیل اور ثقافتی مرکز، لکھنؤ‘نوجوانوں کے درمیان محترم ڈاکٹر باباصاحب امبیڈکر کے نظریات کو مقبول عام بنائے گا۔
’’میں اس کوشش میں قائدانہ کردار ادا کرنے کے لئے اترپردیش حکومت کی ستائش کرتا ہوں۔‘‘
PIB Headquarters
کووڈ – 19 سے متعلق پی آئی بی کا بلیٹن
ملک گیر ٹیکہ کاری مہم کے تحت اب تک 174.24 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 332918 ہے۔
فی الحال زیر علاج مریضوں کی شرح 0.78 فیصد ہے۔
سردست ملک میں شفایابی کی شرح 98.03 فیصد ہے۔
گزشتہ 24 گھنٹوں کے دوران67538مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 41910984 ہوگئی ہے۔
پچھلے 24 گھنٹوں کے دوران 30757 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 75.55 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1179705 ٹیسٹ منعقد کئے گئے۔
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
پنچایتی راج کی وزارت
پنچایتوں کی سہولیات سے متعلق ایک روزہ قومی کانفرنس  قانون، 1996  پی ای ایس اے قانون کے 25 سال پورے ہونے کی تقریب، آزادی کا امرت مہوتسو کے حصے کے طور پر
نئی دہلی،18 نومبر، 2021/ترقی پسند بھارت کے 75 سال پورے ہونے اور پنچایتوں نفاذ کے 25 سال پورے ہونے کی تقریبات منانے کے لیے پنچایتی راج کی وزارت نے قبائلی امور کی وزارت اور دیہی ترقی و پنچایت راج کے قومی ادارے نے پنچایتوں سے متعلق قانون 1996 کے بارے میں ایک روزہ کاقومی کانفرنس کا اہتمام کیا۔ یہ تقریب نئی دلی کے وگیان بھون میں آزادی کا امرت مہوتسو کے حصے کے طور پر منائی گئی۔ اس تقریب کا مشترکہ طور پر افتتاح دیہی ترقی اور پنچایتی راج کے وزیر جناب گری راج سنگھ ، قبائلی امور کے وزیر جناب ارجن منڈا، پنچایتی راج کے وزیر مملکت جناب کپل موریشور پاٹل اور دیگر شخصیتوں نے مل کر کیا۔ مہاراشٹر کے گورنر بھگت سنگھ کوشیاری نے بھی اس قومی کانفرنس میں ورچوئل وسیلے سے شرکت کی اور شرکاء سے خطاب کیا۔
قومی کانفرنس سے خطاب کرتے ہوئے دیہی ترقی اور پنچایتی راج کے مرکزی وزیر جناب گری رج سنگھ نے کہا کہ چھ ریاستوں آندھر پردیش، ہماچل پردیش، گجرات ، مہاراشٹر ، راجستھان اور تلنگانہ میں پی ای ایس اے ضابطوں کا نوٹیفکیشن جاری کیا ہے۔ بقیہ چار ریاستوں چھتیس گڑھ، جھارکھنڈ، مدھیہ پردیش اور اڈیشہ کو بھی پی ای ایس اے ضابطے وضع کرنے چاہئیں اور ان پر جلد ہی عمل درآمد کرنا چاہیے۔ جناب گری راج سنگھ نے کہا کہ وہ اور قبائلی امور کے وزیر جناب ارجن منڈا دونوں ، اگر ضرورت ہوئی تو وہ اس معاملے پر ان چاروں ریاستوں کے گورنروں اور وزرائے اعلیٰ نیز وزیروں کے ساتھ بات چیت کریں گے۔ انہوں نے ان ریاستوں کے گورنروں سے بھی درخواست کی کہ وہ وزرائے اعلیٰ ، وزیروں اور محکمہ جاتی سکریٹریوں کے ساتھ میٹنگ کر کے پی ای ایس اے ضابطوں کی تشکیل میں پہل کریں۔
جناب سنگھ نے کہا کہ گرام پنچایت کی ترقی کا منصوبہ تیار کرتے ہوئے پنچایتی راج کی وزارت اور قبائلی امور کی وزارت کو قبائلی برادری کے لیے ترقی کا ایک نیا طریقۂ کار وضع کرنا چاہیے۔
جناب گری راج سنگھ نے کہا کہ وزیر اعظم نریندر مودی قبائلی علاقوں کی ترقی کے بارے میں کافی سنجیدہ ہیں۔ قبائلی امور کی وزارت کا بجٹ جو 14-2013 میں 4000 کروڑ روپے تھا ، 22-2021 کے دوران بڑھ کر 7500 کروڑ روپے ہو گیا ہے۔ قبائلی طلبا کو 14-2013 کے دوران 978 کروڑ روپے اسکالر شپ دی گئی جو اب بڑھ کر 2546 کروڑ روپے ہو گئی ہے۔ ان حقائق سے ظاہر ہوتا ہے کہ حکومت ہند قبائلی برادری کی زندگی میں دن بہ دن بہتری لانے کے لیے سنجیدہ ہے۔
جناب منڈا نے ریاستوں سے کہا کہ وہ قبائلی بہبود پر قومی نقطۂ نظر سے غور کرے ۔ اور وہ مقامی معاملات کے ساتھ ساتھ آئین کے بنیادی جذبے کو بھی سمجھیں۔
۔۔۔
م ن ۔ اس۔ ت ح ۔
U –13012
(Visitor Counter : 93
وزیراعظم کا دفتر
وزیر اعظم نے نیشنل جوڈیشل ڈیٹا گرڈ پلیٹ فارم کے تحت آنے والی سپریم کورٹ آف انڈیا کی ستائش کی
وزیر اعظم جناب نریندر مودی نے ہندوستان کے چیف جسٹس کے اس اعلان کی ستائش کی ہے جس میں انہوں نے کہا ہے کہ ہندوستان کی سپریم کورٹ ،قومی عدلیہ کے ڈیٹا گرڈ پلیٹ فارم کے تحت آئے گی، جو زیر التوا مقدمات کی ٹریکنگ فراہم کرتا ہے۔ جناب مودی نے کہا کہ ٹیکنالوجی کے اس طرح کے استعمال سے ہمارے ملک میں انصاف کی فراہمی کے نظام میں مزید شفافیت آئے گی۔
اے این آئی کی ایکس پوسٹ کا جواب دیتے ہوئے، وزیر اعظم نے ایکس پر پوسٹ کیا؛
’’سپریم کورٹ اور سی جے آئی، ڈی وائی چندر چوڑ جی کا قابل تعریف قدم۔ ٹیکنالوجی کے اس طرح کے استعمال سے ہمارے ملک میں انصاف کی فراہمی کے نظام میں مزید شفافیت آئے گی‘‘۔
سائنس اور ٹیکنالوجی کی وزارت
پورے بھارت کی یونیورسٹیوں کے طلباء نے علمِ فلکیات کی رسد گاہ میں تربیتی اسکول ، ایریز میں شرکت کی
نئی دلّی ، 25 مئی / بھارت کے مختلف حصوں کی 25 سے زیادہ یونیورسٹیوں کے تقریباً 100 طلباء کو علمِ فلکیات میں صلاحیت کو فروغ دینے کے ایک آن لائن تربیتی پروگرام میں فلکیات سے متعلق مختلف موضوعات سے روشناس کرایا گیا ۔ انہیں موضوعاتی شعبوں ، جیسے ٹیلیسکوپ ، ستاروں کی تشکیل اور تجزیہ ، دیگر سیارے ، سولر فزکس اور کہکشاں وغیرہ کے بارے میں معلومات فراہم کی گئیں ۔ انہیں یہ معلومات 30 میٹر طویل ٹیلیسکوپ پروجیکٹ ایریز اور آدتیہ ایل 1 اسپیس مشن میں فراہم کی گئیں ۔
‘‘ ایریز ٹریننگ اسکول اِن آبزرویشنل ایسٹرو نامی  – 2021 ’’ کے موضوع پر پوسٹ گریجویٹ طلباء کو ، اِس 8 روزہ تربیتی پروگرام میں فوٹو میٹری ، اسپکٹرو اسکوپی ، پولا ریمیٹری اور مشین لرننگ جیسی مختلف علم الفلکیات کے اعداد و شمار تیار کرنے کی تکنیک سے روشناس کرایا گیا ۔ اس کا انعقاد آریہ بھٹ ریسرچ انسٹی ٹیوٹ آف آبزرویشنل سائنس  کے ذریعہ کیا گیا ، جو حکومت ِ ہند کے سائنس و ٹیکنا لوجی کے محکمے کے تحت ایک خود مختار ادارہ ہے ۔
عملی اجلاس ، اس طرح تیار کئے گئے تھے کہ ان سے طلباء کو لیکچر کے دوران پیش کئے گئے موضوعات کو سمجھنے میں مدد مل سکے ۔ اس کے علاوہ ، طلباء کو ایریز کے سائنس دانوں ، ڈاکٹریٹ کرنے والے فیلو ، ریسرچ اسکالروں کے ساتھ تبادلۂ خیال کرنے کا بھی موقع ملا ۔
کائنات کے بارے میں موجود فہم کا انحصار نہ صرف مسلسل مشاہداتی سہولیات پر بلکہ اِن سہولیات سے حاصل ہونےو الے اعداد و شمار پر بھی ہے ۔ ٹیکنا لوجی میں ترقی کے ساتھ پوری دنیا میں علم فلکیات کے مختلف الیکٹرو میگنیٹک اسپکٹرم کو سمجھنے میں بھی مدد ملی ہے ۔
سالانہ تربیتی اسکولوں کے انعقاد سے ایریز کا مقصد نو جوان طلباء میں آپٹیکل ویو لینتھ سے متعلق اعداد و شمار کا تجزیہ کرنے کی مہارت / صلاحیت پیدا کرنا اور ملک میں با صلاحیت اور ہنر مند افرادی قوت تیار کرنا ہے ۔ اے ٹی ایس او اے – 2021 ، اس سلسلے میں ایک اہم قدم ہے ۔ 17 سے 24 مئی ، 2021 ء تک چلنے والا یہ پروگرام بھارت کی آزادی کے 75 سال پورے ہونے کے جشن ِ آزادی کا امرت مہوتسو کا ایک حصہ ہے ۔
۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔۔۔۔۔۔۔۔۔۔

U.No. 4824
(Visitor Counter : 155